Oficiālais Vēstnesis L 341 , 22/12/2001 Lpp. 0080 - 0081



Komisijas Regula (EK) Nr. 2541/2001 (2001. gada 21. decembris), ar kuru groza Regulu (EK) Nr. 2125/95, ar ko atver tarifu kvotas sēņu konserviem un paredz to pārvaldi, kā arī atceļ Regulu (EK) Nr. 1921/95, ar ko paredz sīki izstrādātus noteikumus par to, kā piemērot importa licenču sistēmu attiecībā uz augļu un dārzeņu pārstrādes produktiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 28. oktobra Regulu (EK) Nr. 2201/96 par augļu un dārzeņu pārstrādes produktu tirgu kopējo organizāciju [1], kurā jaunākie grozījumi izdarīti ar Regulu (EK) Nr. 1239/2001 [2], un jo īpaši tās 11. panta 2. punktu un 15. panta 1. punktu, tā kā: (1) Komisijas Regulā (EK) Nr. 1921/95 [3], kurā jaunākie grozījumi izdarīti ar Regulu (EK) Nr. 308/2001 [4], paredzēti sīki izstrādāti noteikumi importa licenču sistēmas piemērošanai attiecībā uz augļu un dārzeņu pārstrādes produktiem un uzskaitīti produkti, uz kuriem attiecas šī sistēma; šīs sistēmas mērķis ir dot Komisijai iespēju nodrošināt attiecīgo produktu importa pastāvīgu pārraudzību, lai atvieglotu attiecīgu pasākumu pieņemšanu, ja Kopienas tirgū rastos traucējumi vai pastāvētu traucējumu draudi; šo mērķi var sasniegt ar mazākiem ierobežojumiem attiecībā uz importētājiem, veicot uzraudzību saskaņā ar 308.d pantu Komisijas 1993. gada 2. jūlija Regulā (EEK) Nr. 2454/93, ar kuru paredz noteikumus par to, kā īstenot Padomes Regulu (EEK) Nr. 2913/92, ar ko izveido Kopienas Muitas kodeksu [5], kurā jaunākie grozījumi izdarīti ar Regulu (EK) Nr. 993/2001 [6]; Regula (EK) Nr. 1921/95 tāpēc būtu jāatceļ. (2) Komisijas 1995. gada 6. septembra Regulā (EK) Nr. 2125/95, ar ko atver tarifu kvotas sēņu konserviem un paredz to pārvaldi [7], kurā jaunākie grozījumi izdarīti ar Regulu (EK) Nr. 2858/2000 [8], ir norādes uz vairākiem Regulas (EK) Nr. 1921/95 noteikumiem; tāpēc minētās norādes, ievērojot īpašus noteikumus, kas vēl jānosaka, būtu jāaizstāj ar norādēm uz Komisijas 2000. gada 9. jūnija Regulu (EK) Nr. 1291/2000, ar ko paredz kopīgus sīki izstrādātus noteikumus importa un eksporta licenču un iepriekš noteiktas kompensācijas sertifikātu sistēmas piemērošanai attiecībā uz lauksaimniecības produktiem [9], kas grozīta ar Regulu (EK) Nr. 2299/2001 [10]. (3) Šajā regulā paredzētie pasākumi ir saskaņā ar Augļu un dārzeņu pārstrādes produktu pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulu (EK) Nr. 2125/95 groza šādi. 1. Regulas 3. pantu aizstāj ar šādu pantu: "3. pants 1. Ar šo regulu ieviestajai sistēmai piemēro Komisijas Regulu (EK) Nr. 1291/2000 [11], ievērojot šīs regulas īpašos noteikumus. 2. Importa licences ir derīgas deviņus mēnešus no to faktiskās izdošanas dienas Regulas (EK) Nr. 1291/2000 23. panta 2. punkta nozīmē, bet nav derīgas pēc attiecīgā gada 31. decembra. 3. Regulas (EK) Nr. 1291/2000 15. panta 2. punktā minētās drošības naudas apmērs ir EUR 24 par tīrsvara tonnu. 4. Licences pieteikuma un importa licences 8. ailē ieraksta izcelsmes valsti un vārdu "jā" atzīmē ar krustiņu. Importa licence ir derīga tikai attiecībā uz importu no norādītās valsts." 2. Regulas 4. panta 4. punktu aizstāj ar šādu punktu: "4. Neatkarīgi no Regulas (EK) Nr. 1291/2000 9. panta tiesības, kas izriet no importa licencēm, nav nododamas tālāk." 3. Regulas 6. panta 1. punktu aizstāj ar šādu punktu: "1. Dalībvalstis paziņo Komisijai daudzumus, par kuriem iesniegti importa licenču pieteikumi, šādā kārtībā: - katru trešdienu, ja pieteikumi iesniegti pirmdienā un otrdienā, - katru piektdienu, ja pieteikumi iesniegti trešdienā un ceturtdienā, - katru pirmdienu, ja pieteikumi iesniegti iepriekšējās nedēļas piektdienā. Šos paziņojumus iedala pēc produktiem saskaņā ar kombinēto nomenklatūru, norādot atsevišķi daudzumus, par ko iesniegti pieteikumi, ievērojot attiecīgi 4. panta 1. punkta a) un b) apakšpunktu." 4. Regulas 9. pantu aizstāj ar šādu pantu: "9. pants 1. Piemēro Regulas (EK) Nr. 1291/2000 35. panta 6. punktu. 2. Ja daudzumus importē, ievērojot Regulas (EK) Nr. 1291/2000 8. panta 4. punktā norādītās pielaides, kopējos muitas tarifos (KMT) paredzētos ievedmuitas nodokļus iekasē pilnā apmērā." 2. pants 1. Ar šo atceļ Regulu (EK) Nr. 1921/95. 2. Pēc attiecīgo personu lūguma saskaņā ar Regulu (EK) Nr. 1921/95 izsniegtās importa licences anulē attiecībā uz daudzumiem, kas nav izmantoti šīs regulas spēkā stāšanās dienā. Drošības naudu šādos gadījumos atmaksā. 3. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 21. decembrī Komisijas vārdā — Komisijas loceklis Franz Fischler [1] OV L 297, 21.11.1996., 29. lpp. [2] OV L 171, 26.6.2001., 1. lpp. [3] OV L 185, 4.8.1995., 10. lpp. [4] OV L 44, 15.2.2001., 33. lpp. [5] OV L 253, 11.10.1993., 1. lpp. [6] OV L 141, 28.5.2001., 1. lpp. [7] OV L 212, 7.9.1995., 16. lpp. [8] OV L 332, 28.12.2000., 59. lpp. [9] OV L 152, 24.6.2000., 1. lpp. [10] OV L 308, 27.11.2001., 19. lpp. [11] OV L 152, 24.6.2000., 1. lpp. --------------------------------------------------